Diari Oficial de la Generalitat Valenciana


Sumari del DOGV 3765, del 06-06-2000 (2000/4562)

RESOLUCIÓ de 31 de maig de 2000, del secretari general de la Presidència de la Generalitat Valenciana, per la qual s'accepta la renúncia de la senyora Ana Alonso Muñoz, a una beca per a la realització de pràctiques professionals de periodisme i audiovisuals i es nomena en el seu lloc el senyor Francisco Luis González Fernández.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4562


Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de maig de 2000, del secretari general de la Presidència de la Generalitat Valenciana, per la qual s'accepta la renúncia de la senyora Ana Alonso Muñoz, a una beca per a la realització de pràctiques professionals de periodisme i audiovisuals i es nomena en el seu lloc el senyor Francisco Luis González Fernández. [2000/M4562]
  
Vist que per la Resolució d'aquesta secretaria, de data 13 d'abril de 2000, es va resoldre la convocatòria per a la concessió de 24 beques per a pràctiques de periodisme i audiovisuals, tot açò d'acord amb les competències atribuïdes per la base vuitena d'aquesta segons l'Ordre de data 23 de desembre de 1999, del secretari general de la Presidència de la Generalitat Valenciana (DOGV núm. 3.661 de 07.01.2000).
  
Vist que la senyora Ana Alonso Muñoz, amb DNI 29764144 H, fou una de les seleccionades per a beneficiar-se d'una beca de pràctiques professionals, de periodisme i audiovisuals classe (PE).
  
Vist que en data 15 de maig de 2000, la senyora Ana Alonso Muñoz, amb DNI 66610226 S, manifesta la seua renúncia expressa a tal condició, i conclou la prestació dels seus serveis, amb efecte del 31 de maig de 2000.
  
Vist que l'Oficina del Portaveu proposa la designació del nou becari entre els quals, com a part integrant de l'annex B, de l'esmentada Resolució d'aquesta secretaria, de 31 de març de 2000, es trobaven inclosos en la borsa de reserva de la classe (PE) Periodisme.
  
Vist que la llista de reserva publicada en l'annex B, de la resolució anteriorment esmentada, amb la renúncia de ser becàries de la senyora Elena Vilanova Pérez i la senyora Rosario Fernández Tejada, que s'hi troben en la llista de reserva en primer i segon lloc respectivament, i d'acord amb la puntuació obtinguda pel senyor Francisco Luis González Fernández, amb DNI 90788634 Q, aquest ha de ser avisat per a la seua incorporació.
  
Atés allò anteriorment exposat, i per les facultats que m'atorguen les bases vuitena i novena de l'esmentada convocatòria.
  
Atés allò establit en l'article 3 del Decret 13/1998, de 30 de juliol, del president de la Generalitat Valenciana, sobre delegació de competències, resolc:
  
Primer
  
Nomenar el senyor Francisco Luis González Fernández, amb DNI 30466005 M, becari de la classe (PE), per a la realització de pràctiques professionals de periodisme i audiovisuals.
  
Segon
  
L'inici de les seues funcions com a becari començarà el pròxim dia 1 de juny de 2000.
  
Tercer
  
L'interessat haurà d'aportar tots els documents que exigeix la base novena de la convocatòria de beques a la qual va optar, per tal d'acreditar totes les condicions que s'hi exigeixen.
  
Quart
  
Contra aquesta resolució, que posa fi a la via administrativa, es podrà interposar un recurs de reposició davant el mateix òrgan que ha dictat l'acte, en un termini d'un mes comptador des de l'endemà de la seua publicació, d'acord amb allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb allò establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.